Стефан Фурнаджиев
По Великден…

chitanka.info

По Великден

свети Васил

пасе агънца.

Те играят вито хоро,

той им носи зелен здравец.

Те му пеят гердан — песен:

да се раждат момиченца,

хем повити в козя кожа,

хем росени със

росица…

По Великден род се роди.

С мъжки чеда — все момчета —

тъмнооки,

синеоки,

с род сродени,

с кръв скръвени.

Да си бият сура ламя,

сура ламя, кръвопийца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.